ანდელსკა-ჰორა (ბრუნტალის რაიონი)

ანდელსკა-ჰორა () — ქალაქი ჩეხეთის რესპუბლიკის მორავია-სილეზიის მხარეში. ანდელსკა-ჰორა ბრუნტალის რაიონში მდებარეობს.

გეოგრაფია
ანდელსკა-ჰორა ბრუნტალის ჩრდილო-დასავლეთით დაახლოებით 9 კილომეტრში მდებარეობს. ქალაქი ჰრუბი-იესენიკის ქედის ფერდობებზეა გაშენებული. მის მუნიციპალურ ტერიტორიაზე მდებარე ყველაზე მაღალი წერტილის სიმაღლე 1 031 მეტრია ზღვის დონიდან, ეს არის მთა ვისოკა-ჰორა. 

ისტორია
ანდელსკა-ჰორა 1540 წელს მაღაროელთა ქალაქად დაარსდა. 1556 წლისთვის ქალაქის მცხოვრებლებს სამთო მოპოვების უფლებები ჰქონდათ. ოცდაათწლიანი ომის შემდეგ ქალაქი ტევტონთა ორდენს გადასცეს, ანდელსკა-ჰორას ეს ორდენი 1639 წლამდე ფლობდა. გასული საუკუნის დასაწყისში ის ბევრად დიდი ქალაქი იყო, 1910 წელს ქალაქის მოსახლეობა 1 789 ადამიანს წარმოადგენდა.Ludwig Patryn (ed): Die Ergebnisse der Volkszählung vom 31. Dezember 1910 in Schlesien, Troppau 1912.

ღირსშესანიშნაობები
მინი|მარცხნივ|წმინდა ანას ეკლესია
ხის ეკლესია ანდელსკა-ჰორაში ჯერ კიდევ 1500 წელს იდგა, ის ოცდაათწლიანი ომის დროს დაიწვა. 1672 წელს ქალაქში ღვთისმშობლის შობის ეკლესია ადრეული ბაროკოს სტილში ააგეს. 1732 წელს ეკლესია დაიწვა და ორ წელიწადში 1734 წელს აღადგინეს. ეკლესიის წინ დგას წმინდა იან ნეპომუკელის 1724 წელს შექმნილი ბაროკოს სტილის ქანდაკება. ქალაქის მოედანზე დგას 1815 წელს იმპერიული სტილში გამოკვეთილი ქვიშაქვის ჯვარი და XVIII საუკუნის მეორე ნახევარში აგებული რამდენიმე გვიანი ბაროკოს სტილის სახლი.

ანენსკი-ვრხის გორაზე მდებარეობს წმინდა ანას მომლოცველთა ეკლესია. თავდაპირველად ის ხის სამლოცველო იყო, რომელიც 1694–1696 წლებში აშენდა. ამჟამინდელი ეკლესია 1766–1772 წლებშია აგებული. ეკლესიამდე მისასვლელ გზაზე ცაცხვის ხეივანია გაშენებული.

ცნობილი ადამიანები
ალბერტ შინდლერი (1805–1861) - ავსტრიელი მხატვარი და გრავიურების შემსრულებელი
ედუარდ შონი (1825–1879) - სილეზიელ-ავსტრიელი კომპოზიტორი
მორიც იურსიცკი (1861–1936) - სილეზიელ-ავსტრიელი მწერალი

დაძმობილებული ქალაქები
 რენსკა-ვიეშის გმინა, პოლონეთი

რესურსები ინტერნეტში

სქოლიო

კატეგორია:მორავია-სილეზიის მხარის ქალაქები